CELEX: C2004/239/02
Language: sl
Date: 2004-09-25 00:00:00
Title: C-307/04 P: Pritožba SEC Corporation zoper sodbo Sodišča prve stopnje Evropskih skupnosti (drugi senat) z dne 29. aprila 2004 v združenih zadevah Tokai Carbon Co. Ltd. in drugi proti Komisiji Evropskih skupnosti, T-236/01, T-239/01, T-244/01 do T-246/01, T-251/01 in T-252/01, vložena dne 15. julija 2004.

25.9.2004   
            
            
               SL
            
            
               Uradni list Evropske unije
            
            
               C 239/1
            
         Pritožba SEC Corporation zoper sodbo Sodišča prve stopnje Evropskih skupnosti (drugi senat) z dne 29. aprila 2004 v združenih zadevah Tokai Carbon Co. Ltd. in drugi proti Komisiji Evropskih skupnosti, T-236/01, T-239/01, T-244/01 do T-246/01, T-251/01 in T-252/01, vložena dne 15. julija 2004.
   (C-307/04 P)
   (2004/C 239/02)
   SEC Corporation (zadeva T-251/01 (1)), s sedežem v Amagasaki, Hyogo (Japonska), ki jo zastopa K. Platteau, lawyer, je dne 15. julija 2004 pred Sodiščem Evropskih skupnosti vložila pritožbo zoper sodbo Sodišča prve stopnje Evropskih skupnosti (drugi senat) z dne 29. aprila 2004 v združenih zadevah Tokai Carbon Co. in ostali proti Komisiji Evropskih skupnosti, T-236/01, T-239/01, T-244/01 do T-246/01, T-251/01 in T-252/01.
   Pritožnica Sodišču predlaga, naj:
   
               a)
            
            
               delno razveljavi sodbo Sodišča prve stopnje v delu, v katerem le-ta določa, da lahko Komisija uporabi svetovni prihodek od prodaje kot razločevalni dejavnik pri določitvi globe za tožečo stranko;
            
         
               b)
            
            
               razglasi za ničnega člen 3 Odločbe (2), kot spremenjene s strani Sodišča prve stopnje, v delu, v katerem tožeči stranki nalaga globo 6 EUR ali vsaj občutno zmanjša globo na znesek, ki ga Sodišče smatra za primernega; in
            
         
               c)
            
            
               Komisiji naloži plačilo stroškov, nastalih pred Sodiščem prve stopnje in Sodiščem.
            
         Pritožbeni razlogi in bistvene navedbe
   Pritožnica navaja, da bi morala biti sodba Sodišča prve stopnje razveljavljena na podlagi:
   
               1.
            
            
               kršitve člena 253 Pogodbe ES ter načel non bis in idem in poštenosti, saj je Sodišče prve stopnje odločilo, da Komisiji pri določanju globe za SEC in glede na posebne okoliščine v tej zadevi ni potrebno upoštevati sankcij, ki so jih SEC-u, na podlagi istega dejanskega stanja, že pred tem naložili ameriški organi, pristojni za konkurenco;
            
         
               2.
            
            
               kršitve člena 253 Pogodbe ES ter načel poštenosti in sorazmernosti, saj je Sodišče prve stopnje odločilo, da lahko Komisija razlikuje osnovno višino globe zadevnih strank zgolj na podlagi svetovnega prihodka od prodaje, ne glede na obseg aktivnosti SEC v Evropskem gospodarskem prostoru.
            
         
      (1)  UL C 31, 2.2.2002, str. 12.
   
      (2)  Odločba 2002/271/ES z dne 18. julija 2001 o postopku po členu 81 Pogodbe ES in členu 53 Sporazuma o EGP – Zadeva COMP/E-1/36.490 – Grafitne elektrode (UL 2002, L 100, str. 1).